حالو ياحالو رمضان كريم

حللو يا حللو 

   كلمات 

حللو يا حللو رمضان كريم يا حللو

حل الكيس و ادينا بقشيش

لا نروح ما نجيش يا حللو

لياليك الحلوه الزينه ع الجمهوريه هللو

رجعت و بلادى بتروى سعاده

و آيات المجد شموع منقاده

و الرايه فوق قنالى منوره الليالى

و ارضنا الحبيبه مفيهاش ايد غريبه

و المجد للعروبه طول السنين يا حللو

رجعت و بلادى الغاليه بقت حاجه تانيه

بتقول الكلمه ترن ف كل الدنيا

و ف كل يوم جهادنا بتزيد انوار بلادنا

و ارضنا الحبيبة ما فيهاش ايد غريبه

والمجد للعروبه طول السنين يا حللو

عقبال ما تجينا ... يا رمضان

فى العام الجاى... يا رمضان

و نغنى معاك علا دق الطبله و صوت الناى

يا روضه للعباده الخير معاك زياده

دى ارضنا الحبيبه ما فيهاش ايد غريبه

والمجد للعروبه طول السنين يا حللو

 معناها 
 حللو كلمه قبطيه خِللو ϧⲉⲗⲗⲟ معناها شيخ
 حل الكيس و ادينا بقشيش معناها افتح الكيس يعنى المحفظه و ادينا فلوس
 شوف كمان 

تصنيف:اغانى باللغه المصريه
تصنيف:اغانى صباح
تصنيف:اغانى رمضان
تصنيف:كلمات اغانى